APCO ลบกว่า 4% หลังเผยกำไร Q2/58 ลดเกือบ 50%
APCO ลบกว่า 4% หลังกำไร Q2 ลดฮวบ ณ เวลา 10.31 น. ราคาอยู่ที่ 2.02 บ. ลบ 0.10 บ. หรือ 4.72% สูงสุดที่ 2.08 บ. ต่ำสุดที่ 1.98 บ.มูลค่าซื้อขายที่ 4.62 ลบ. โดยคาดว่าราคาหุ้นปรับตัวลงหลังผลประกอบการ Q2/58 ลด 48% มาที่ 20.14 ลบ. จาก 38.60 ลบ.
10 ส.ค. 2558

ผู้สื่อข่าวรายงานว่า ราคาหุ้นบริษัท เอเชียน ไฟย์โตซูติคอลส์ จำกัด (มหาชน) หรือ APCO ณ เวลา 10.31 น. ราคาอยู่ที่ 2.02 บาท ลบ 0.10 บาท หรือ 4.72% สูงสุดที่ 2.08 บาท ต่ำสุดที่ 1.98 บาท มูลค่าซื้อขายที่ 4.62 ล้านบาท ขณะที่ดัชนีตลาดหุ้นไทยโดยรวมลบ 0.32%

โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็นที่ APCO ประกาศผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) กำไรลดลงเกือบ 50%
ทั้งนี้ในไตรมาส 2 ปี 58 บริษัทมีกำไรสุทธิ 20.14 ล้านบาท หรือมีกำไรสุทธิ 0.01บาทต่อหุ้น ลดลง 48% จากช่วงเดียวกันของปีก่อนที่มีกำไรสุทธิ 38.60 ล้านบาท หรือมีกำไรสุทธิ 0.02บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 42.32ล้านบาท หรือ 0.02บาทต่อหุ้น ลดลง 37% จากช่วงเดียวกันของปีก่อนที่มีกำไรสุทธิ 67.08 ล้านบาท หรือ0.03 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีรายได้จากการขาย ลดลง 24.03 ล้านบาท จาก 116.90 ล้านบาท เป็น 92.87ล้านบาท หรือลดลง 20.55%